'E rragazze

'E rragazze è na canzona napulitana scritta a Aniello Califano e musecata a Eduardo Di Capua e Salvatore Gambardella int'ô 1904.

'E pparole
 'E rragazze mo stanno in ribbasso,
 vanno a caccia p'avé nu marito
 e, pe' farse passá stu prurito,
 lloro 'o ssanno quant'hann' 'a suffrí.

 Nun só' cchiù chilli tiempe 'e na vota
 quanno ll'ommo jéva appriesso â gunnella
 e pe' ll'uocchie 'e na femmena bella,
 mo nce vò', se faceva spará.

 'E rragazze, cu 'o cannelotto,
 vanno ascianno 'o giuvinotto.
 Quanno ll'hann'avuto sotto,
 nun s' 'o fanno scappá cchiù.

 'E rragazze, cu 'o cannelotto,
 vanno ascianno 'o giuvinotto.
 Quanno ll'hann'avuto sotto,
 nun s' 'o fanno scappá cchiù.

 'O prugresso ha purtato cchiù lusso.
 'O guverno ha mettuto cchiù tasse.
 Chi vulite ca mo se 'nzurasse?
 Quacche pazzo surtanto 'o ppò ffá.

 Séh, purtáteve 'a femmena â casa.
 'Int'a niente ve fa na famiglia.
 Quanno è doppo, che bella quatriglia,
 cu 'a miseria, vulite abballá.
 Si, portatevi la donna a casa.

 'E rragazze, cu 'o cannelotto,
 .....

 Picceré', 'a capite 'a canzone?
 Senz' 'e llire nisciuno ve sposa.
 Abballate, facite 'e sciantose.
 'A furtuna, ll'avit' 'a scetá.

 State lustre cu ll'aco e cu 'o ffilo,
 mo arrivate cu 'o fierro e 'a cazetta.
 Si 'un facite vulá 'a machinetta,
 picceré', v' 'a putite sciusciá.

 'E rragazze, cu 'o cannelotto,
 .....

 Jonte 'e fora 
 Napoligrafia - 'E RRAGAZZE

 Pe' sèntere 'o mutivao 
 Roberto Murolo - 'E rragazze
 Berardo Cantalamessa - 'E rragazze

Categurìa:'E canzone napulitane